# ELŐTERJESZTÉS

****

**BALATONMÁRIAFÜRDŐ KÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2020. február 17-I NYILVÁNOS ÜLÉSÉRE

**TÁRGY:**

**kitüntető díjak alapításáról és adományozásáról szóló rendelet módosítása**

**ELŐADÓ:**

**MESTYÁN VALÉRIA**

## CÍMZETES FŐJEGYZŐ

ELŐTERJESZTÉS

**Készült**: Balatonmáriafürdő Község Önkormányzat Képviselő-testületének 2020. február 17-ei nyilvános testületi ülésére

**Tárgy:** Kitüntető díjak alapításáról és adományozásáról szóló rendelet módosítása

Tisztelt Képviselő-testület!

A 2020. január 13-ai ülésen a képviselő-testület 9/2020.(I.13.) határozatával döntött arról, hogy a kitüntető díjak alapításáról és adományozásáról szóló 5/2015.(IV.14.) önkormányzati rendeletét módosítja a tekintetben, hogy a „Balatonmáriafürdő község díszpolgára” kitüntető cím elismerésben részesült elhunytat az önkormányzat saját halottjának tekinti, temetési költségeit vállalja, amennyiben ahhoz a hozzátartozói hozzájárulnak.

A jelenlegi szabályozás megfogalmazása: „elhalálozása esetén – családja beleegyezésével – az önkormányzat a temetési költségekhez hozzájárulhat”

A rendelet-tervezetet az alábbiak szerint terjesztem elő azzal, hogy javaslom a képviselő-testület határozzon meg egy maximális összeget is 350 000 – 400 000 Ft –ban.

tervezet

Balatonmáriafürdő Község Önkormányzat Képviselő-testületének

…/2020.(II…) önkormányzati rendelete

a kitüntető díjak alapításáról és adományozásáról szóló 5/2015.(IV.14.) önkormányzati rendelet módosításáról

Balatonmáriafürdő Község Önkormányzatának Képviselő-testülete a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 22. § (1) bekezdés d) pontjában és a 24. § (9) bekezdésében kapott felhatalmazás alapján, az Alaptörvény 32. cikk (1) bekezdés i) pontjában, valamint a Magyarország helyi önkormányzatairól szóló 2011. évi CLXXXIX. törvény 42. § (3) bekezdésében meghatározott feladatkörében eljárva a következőket rendeli el:

1.§. A kitüntető díjak alapításáról és adományozásáról szóló 5/2015.(IV.14.) önkormányzati rendelet (továbbiakban: Ör.) 2.§ a következő (9), (10) , (11) bekezdéssel egészül ki:

„(9) A „Balatonmáriafürdő Község díszpolgára” kitüntető címet viselő elhunytat az önkormányzat saját halottjának tekinti, temetési költségeit átvállalja, amennyiben a temetésre kötelezett hozzátartozó hozzájárul.

(10) A (9) bekezdés szerinti írásos hozzájárulás beszerzésére, a temetéssel kapcsolatos költségek biztosítására a képviselő-testület a polgármestert felhatalmazza.

2.§ (1) A rendelet kihirdetését követő napon lép hatályba és hatálybalépést követő napon hatályát veszti.

(2) Az Ör. 7.§. f. pontja hatályát veszti.

Galácz György Mestyán Valéria

polgármester címzetes főjegyző

A rendelet kihirdetve:

2020. február ..-én

Mestyán Valéria

címzetes főjegyző